5. **A feladat a Rákóczi-szabadságharc előzményeire és a forrás elemzésére vonatkozik.**

**Oldja meg** a feladatokat a szöveg és az ismeretei segítségével!

(Elemenként0,5 pont,g) 1 pont.)

„Ismét felszakadnak a híres magyar nemzet sebei, a nemzet megsértett szabadságának annyiszor mostohán kezelt sebesülése. […]

Az oly sok nagy mozgalom legfőbb oka most és mindig – az ősi törvények szégyenletes eltörlése […] kierőszakolták a beleegyezést, s az országnak a szabad királyválasztásban oly sok századon át csorbítatlan érvényben fennálló arany szabadságát szolgai átváltozással **örökletes királyság képére alakították át.** Hogy pedig annál jobban növeljék uralmukat, kikényszerítették az ország főurai egyetértését, s a saját uralmuk érdekében gyalázatos módon eltörölték ama nagy Jeruzsálemi Endre király nagyfontosságú törvényét, amely a nemzet dicsőségére magában foglalta az összes rendek sarkalatos szabadságjogait a mai napig kiható érvénnyel, s örökre megadta azt a jogot, hogy törvénysértés esetében szembeszegülhessenek a királyokkal...” (*II. Rákóczi Ferenc kiáltványából)5*

**Melyek** a Rákóczi-szabadságharc kirobbanásának okai az idézett forrás részlete szerint?

a) ..................................................................................................................................................

b) ..................................................................................................................................................

c) ..................................................................................................................................................

d) ..................................................................................................................................................

**Mettől meddig** uralkodott Jeruzsálemi Endre király?

e) Uralkodásának kezdete (év): ......................

f) Uralkodásának vége (év): ......................

g) **Melyik** uralkodócsaládra vonatkozik a szövegben kiemelt rész?

....................................................................................................................................................

**Megoldás**

**5. A Rákóczi-szabadságharc előzményei.** (Elemenként 0,5 pont,g) 1 pont,összesen 4 pont.)

a)-d) *(Négy válaszelem írása szükséges):*

A nemzet megsértett szabadsága *vagy* az ősi törvények szégyenletes eltörlése *vagy* a szabad királyválasztás megszüntetése *vagy* az örökletes királyság kialakítása *vagy* eltörölték Jeruzsálemi Endre király nagyfontosságú törvényét *vagy* eltörölték az Aranybullát *vagy* eltörölték az ellenállási záradékot *vagy* eltörölték, hogy törvénysértés esetében szembeszegülhessenek a nemesek a királyokkal.

*Az a) és d) lehetséges válaszok sorrendje felcserélhető.*

e) 1205

f) 1235

g) Habsburg *(A Habsburg-Lotharingiai nem elfogadható.) (1 pont)*